תקנות הרשות הארצית לכבאות והצלה (חקירת דליקות)

{{ח:התחלה}}
{{ח:כותרת|תקנות הרשות הארצית לכבאות והצלה (חקירת דליקות), התשע״ד–2014}}

{{ח:פתיח-התחלה}}
{{ח:תיבה|ק״ת תשע״ד, 752|תקנות הרשות הארצית לכבאות והצלה (חקירת דליקות)|https://olaw.org.il/takanot/takanot-7349.pdf}}, {{ח:תיבה|974|ת״ט|https://olaw.org.il/takanot/takanot-7357.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הרשות הארצית לכבאות והצלה#סעיף 61|סעיפים 61}}, {{ח:חיצוני|חוק הרשות הארצית לכבאות והצלה#סעיף 66|66}} {{ח:חיצוני|חוק הרשות הארצית לכבאות והצלה#סעיף 128|ו־128}} {{ח:חיצוני|חוק הרשות הארצית לכבאות והצלה|לחוק הרשות הארצית לכבאות והצלה, התשע״ב–2012}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”חוקר דליקות“ – חוקר דליקות כמשמעותו {{ח:חיצוני|חוק הרשות הארצית לכבאות והצלה#סעיף 61|בסעיף 61 לחוק}};
{{ח:ת|סוג=הגדרה}} ”חקירה“ – חקירה בעניין דליקה וגורמיה כמשמעותה {{ח:חיצוני|חוק הרשות הארצית לכבאות והצלה#סעיף 60|בסעיף 60 לחוק}};
{{ח:ת|סוג=הגדרה}} ”משרת חוקר“ – משרה הנמנית עם מערך חקירת הדליקות ברשות, ושייעודה ניהול חקירת דליקות או אחריות לניהולן, ובכלל זה משרת קצין חקירות;
{{ח:ת|סוג=הגדרה}} ”עובד הרשות“ – מי שנמנה עם עובדי הרשות;
{{ח:ת|סוג=הגדרה}} ”ראש אגף בטיחות אש וחקירות“ – ראש אגף בטיחות אש וחקירות ברשות;
{{ח:ת|סוג=הגדרה}} ”רמ״ח חקירות“ – ראש מחלקת חקירות ומחקר ברשות;
{{ח:ת|סוג=הגדרה}} ”רע״ן חקירות“ – קצין חקירות שהוא ראש ענף חקירות במחוז ברשות;
{{ח:ת|סוג=הגדרה}} ”קצין חקירות“ – חוקר דליקות שמונה למשרת קצין חקירות.

{{ח:סעיף|2|הסמכת חוקר דליקות}}
{{ח:ת}} ההכשרה ותנאי הכשירות הנוספים שבהם נדרש לעמוד חוקר דליקות לפי {{ח:חיצוני|חוק הרשות הארצית לכבאות והצלה#סעיף 61|סעיף 61(2) ו־(3) לחוק}} הם:
{{ח:תת|(1)}} הוא בעל ניסיון מקצועי כמפורט באחד מאלה:
{{ח:תתת|(א)}} שימש כראש צוות או שימש משך שנתיים לפחות באחד התפקידים המנויים {{ח:חיצוני|חוק הרשות הארצית לכבאות והצלה#תוספת 1 פרט 4|בפרטים (4) עד (9) לתוספת הראשונה לחוק}};
{{ח:תתת|(ב)}} מילא תפקידי חקירה בגופים מחוץ לרשות משך שלוש שנים לפחות, והנציב מצא כי בשל ניסיונו וידיעותיו הוא כשיר לשמש חוקר דליקות;
{{ח:תת|(2)}} הוא סיים בהצלחה קורס חוקרי דליקות; הקורס יכלול, בין השאר, הכשרה עיונית בנושאים: הבנת תבניות בעירה ותהליך התפשטות האש, ניתוח זירה וממצאים, כלים מדעיים לניתוח ראיות, איסוף ראיות ודיגום, הכנת חוות דעת מומחה ומתן עדות בבית המשפט;
{{ח:תת|(3)}} הוא סיים בהצלחה הליך חניכה בפיקוחו של קצין חקירת דליקות, שאישר רמ״ח חקירות, שבו השתתף בלפחות עשרים חקירות בניהולו של קצין חקירת דליקות כאמור; הנציב רשאי לדרוש השתתפות במספר גבוה יותר של חקירות.

{{ח:סעיף|3|תעודת חוקר}}
{{ח:ת}} הוסמך עובד הרשות כחוקר דליקות, תינתן לו תעודת חוקר החתומה ביד הנציב המעידה על תפקידו ועל סמכויותיו.

{{ח:סעיף|4|ביטול הסמכה}}
{{ח:תת|(א)}} הנציב רשאי לבטל את הסמכתו של חוקר דליקות בהתקיים אחד מאלה:
{{ח:תתת|(1)}} הוא הורשע בעבירה שמפאת מהותה, חומרתה או נסיבותיה אין הוא ראוי להיות חוקר דליקות;
{{ח:תתת|(2)}} הנציב מצא כי אינו ממלא את תפקידו המקצועי כראוי.
{{ח:תת|(ב)}} לא תבוטל הסמכה כאמור בתקנת משנה (א), בלי שניתנה למי שמבקשים לבטל את הסמכתו הזדמנות לטעון את טענותיו לפני הנציב.
{{ח:תת|(ג)}} על אף האמור בתקנת משנה (א), לא תבוטל הסמכתו של חוקר דליקות המשרת במשרת חקירה, אלא אם כן פוטר או הועבר למשרה שאיננה משרת חקירה לפי הכללים החלים בשירות המדינה; לעניין זה, ”הכללים החלים בשירות המדינה“ – הוראות דין, הסכמים, הסדרים, ונהלים החלים על עובדי שירות המדינה.

{{ח:סעיף|5|שמירה על כשירות מקצועית}}
{{ח:תת|(א)}} לצורך שמירה על כשירות מקצועית ישתתף חוקר דליקות מדי שנה בשנה ביום עיון מקצועי אחד בתחום חקירת דליקות ובחקירת שתים עשרה דליקות לפחות.
{{ח:תת|(ב)}} חוקר דליקות, שאינו עומד בתנאי הכשירות המקצועית כאמור בתקנת משנה (א), לא יעסוק בחקירת דליקות עד שיסיים בהצלחה הליך חניכה בפיקוחו של קצין חקירת דליקות שבו השתתף בלפחות חמש חקירות בניהולו של קצין חקירת דליקות כאמור; הנציב רשאי לדרוש השתתפות במספר גבוה יותר של חקירות בשים לב, בין השאר, למשך התקופה שבה לא נשמרה כשירותו של חוקר הדליקות.

{{ח:סעיף|6|מטרת חקירה}}
{{ח:ת}} חוקר דליקות ינהל חקירה בעניין דליקה וגורמיה למטרת איתור הנסיבות והגורמים לדליקה.

{{ח:סעיף|7|פתיחה בחקירה|תיקון: תשע״ד}}
{{ח:תת|(א)}} חקירה תבוצע בעקבות דליקה בהתקיים אחד או יותר מאלה:
{{ח:תתת|(1)}} קיים חשד כי הדליקה נגרמה במזיד, אלא אם כן הודיעה משטרת ישראל לנציב כי הרשות לא תעשה שימוש בסמכויותיה כאמור {{ח:חיצוני|חוק הרשות הארצית לכבאות והצלה#סעיף 63|בסעיף 63 לחוק}};
{{ח:תתת|(2)}} הדליקה גרמה לאדם פגיעה גופנית שבשלה אושפז או שנספה בעקבותיה ונודע לרשות על הפגיעה כאמור;
{{ח:תתת|(3)}} אירוע דליקה במבנה שהרשות טיפלה בו;
{{ח:תתת|(4)}} הנציב, מפקד מחוז, ראש אגף בטיחות אש וחקירות או רמ״ח חקירות החליט, כי קיים עניין בביצוע חקירה.
{{ח:תת|(ב)}} על אף האמור בתקנת משנה (א)(1) עד (3), הנציב או מפקד המחוז ביידוע רמ״ח חקירות, רשאים להחליט כי לא תתקיים חקירה, אם קיים קושי לבצע את החקירה או מידת הנזק שנגרם אינה גדולה.

{{ח:סעיף|8|ניהול החקירה וסדריה}}
{{ח:תת|(א)}} חקירה תבוצע בידי אחד מאלה על פי הנחיית מפקד המחוז או מי שהוא הסמיך לכך:
{{ח:תתת|(1)}} עובד הרשות שהוסמך לחוקר דליקות, המשרת במשרה שאינה משרת חקירה;
{{ח:תתת|(2)}} עובד הרשות שהוסמך לחוקר דליקות, המשרת במשרת חקירה;
{{ח:תתת|(3)}} צוות המורכב מחוקרי דליקות, כאמור בפסקאות (1) או (2), או שניהם יחדיו.
{{ח:תת|(ב)}} חוקר דליקות יפעל בביצוע תפקידו באופן בלתי תלוי לשם הגשמת מטרת החקירה כמפורט {{ח:פנימי|סעיף 6|בתקנה 6}}, בכפוף לחובתו למלא אחר הנחיותיהם של ראש אגף בטיחות אש וחקירות, רמ״ח חקירות, רע״ן חקירות, קצין חקירות או חוקר דליקות שמונה לפקח על החקירה או להנחות אותה.
{{ח:תת|(ג)}} חוקר דליקות יאסוף ממצאי עובדה, עדויות וכל ראיה הנדרשת לצורך חקירת הדליקה וגורמיה.
{{ח:תת|(ד)}} לא יעשה חוקר דליקות שימוש בסמכויות הנתונות לו {{ח:חיצוני|חוק הרשות הארצית לכבאות והצלה|בחוק}}, אלא בעת מילוי תפקידו ובהתקיים כל אלה:
{{ח:תתת|(1)}} הוא עונד באופן גלוי תג המזהה אותו;
{{ח:תתת|(2)}} יש בידו תעודת חוקר לפי {{ח:פנימי|סעיף 3|תקנה 3}}, שאותה יציג לפי דרישה.

{{ח:סעיף|9|הוראת מעבר}}
{{ח:ת}} יראו עובד הרשות שהוסמך לחקור נסיבות דליקה לפי תקנות שירותי הכבאות (חקירת דליקה וגורמיה), התשל״ב–1972, ומצא הנציב כי מתקיים בו האמור {{ח:חיצוני|חוק הרשות הארצית לכבאות והצלה#סעיף 61|בסעיף 61(1) לחוק}}, כאילו הוסמך לפי {{ח:פנימי|סעיף 2|תקנה 2}}, ויחולו עליו הוראות תקנות אלה.

{{ח:חתימות|כ״ה בשבט התשע״ד (26 בינואר 2014)}}
* '''יצחק אהרונוביץ׳'''
השר לביטחון הפנים
{{ח:סוגר}}
{{ח:סוף}}
[[קטגוריה:בוט חוקים]]